# Comtat de Sacramento

El comtat de Sacramento és un comtat situat a l'estat de Califòrnia, Estats Units. Al cens de 2020, la població al comtat era d'1.585.055 habitants. La seu del comtat és Sacramento que és la capital de l'estat de Califòrnia des de 1854.

## Geografia

El comtat de Sacramento és el centre de l'àrea metropolitana del Gran Sacramento. El comtat té una superfície de 2.570 km$^2$ i està situat al nord de la vall del Gold Country. De la seva superfície, 2.500 km$^2$ són terra i 75 km$^2$ corresponen a rius i llacs. El territori del comtat és, de mitjana, a una altitud propera al nivell del mar, amb zones més baixes per dessota d'aquest nivell. El punt més alt del comtat és Carpenter Hill de 252 m d'altitud al sud-est de Folsom. Els principals rius són el riu American, riu Sacramento, el riu Cosumnes, que és un afluent del riu Mokelumne, i el Dry Creek, un afluent del riu Sacramento.
| Comtat de Sutter | Comtat de Placer | Comtat d'El Dorado |
| Comtat de Solano Comtat de Yolo | | Comtat d'Amador |
| Comtat de Contra Costa | Comtat de San Joaquin | |
El comtat s'estén entre les terres del delta del riu Sacramento i el riu San Joaquin, inclosa la badia de Suisun. Cap al nord fins 16 km més enllà de la seu de l'estat de Califòrnia i a l'est fins als contraforts de les muntanyes de Sierra Nevada. La part meridional del comtat té accés directe a la badia de San Francisco.

## Història

El comtat de Sacramento va ser un dels comtats fundadors de Califòrnia el 1850, quan es creà l'estat. El comtat va rebre el nom del riu Sacramento, que fa la frontera occidental del comtat. El nom al riu li va donar l'oficial de cavalleria espanyol Gabriel Moraga en referència al "Santísimo Sacramento" de l'Eucaristia catòlica.
El comtat forma part dels 27 comtats originaris de Califòrnia. La seva ciutat més gran, Sacramento, es va convertir en la capital de l'estat de Califòrnia el 1854. La Carta (llei) del Comtat es va establir l'any 1933 i encara és vigent. L'actual segell, la bandera i els símbols del comtat es van adoptar el 1961.

## Referències

* ↑ «Sacramento County, California» (en anglès). United States Census Bureau, 2020. [Consulta: 22 gener 2025].
* ↑ «Sacramento County, CA» (en anglès). national Association of Counties, 2020. [Consulta: 22 gener 2025].
* ↑ «Sacramento Map» (en anglès). sacramentomap.com, 2025. [Consulta: 22 gener 2025].
* ↑ «Gold Country» (en anglès), 2025. [Consulta: 22 gener 2025].
* ↑ «Census Gazetteer Files» (en anglès). United States Census Bureau, 2015. [Consulta: 22 gener 2025].
* ↑ McGough, Michael (April 29, 2022). "Southern California gets drastic water cutbacks amid drought. What's next for Sacramento?". amp.sacbee.com. Sacramento, California: The Sacramento Bee. Archived from the original on May 13, 2023. Retrieved June 5, 2023.
* ↑ «Sacramento County Charter» (en anglès). sacaramento County Government, 2025. [Consulta: 22 gener 2025].
* ↑ «Sacramento County» (en anglès). Sacramento County Government, 2025. [Consulta: 22 gener 2025].
* ↑ «County Seal, Logo and Flag» (en anglès). sacramento County Government, 2025. [Consulta: 22 gener 2025].

## Enllaços externs

* Ciutats del Comtat. "Cities within the County" (anglès)
* Mapa del Comtat de Sacramento